**Technická špecifikácia predmetu zákazky**

**Predmet zákazky:**

**Obnova vstupného areálu jaskyne Domica a objektu speleoterapie s rekonštrukciou prístupovej komunikácie**

1. Rozsah :

Rozsah stavebných prác pri obnove vstupného areálu jaskyne Domica a objektu speleoterapie s rekonštrukciou prístupovej komunikácie je uvedený v rozpočte, ktorý je súčasťou projektovej dokumentácie.

Stavenisko sa nachádza v chránenom území - „ochranné pásmo NPP Jaskyňa Domica“ a na území ochranného pásma Národného parku Slovenský kras (2.stupeň ochrany). Stavebný objekt SO 01 je prístupný z miestnej asfaltovej komunikácie. Ostatné stavebné objekty sú prístupné lesnou cestou do vzdialenosti cca 200m od asfaltovej komunikácie. Stavebný objekt SO 01 sa nachádza na pozemkoch KN-E č.442, 443, KN-C č. 487/4, 487/6 a 487/5 vo vlastníctve Investora Štátnej ochrany prírody SR. Ostatné stavebné objekty sú umiestnené na pozemku parcelné číslo KN-C č. 499, ktorý je evidovaný ako „lesný pozemok“ vo vlastníctve Spoločenstva vlastníkov lesných pozemkov v Kečove – Pozemkové spoločenstvo, 049 55 Kečovo, IČO : 42103720.

Vstupný areál je rozdelený na jednotlivé stavebné objekty:

**Stavebný objekt SO 01** – Obnova vstupného areálu pozostáva z :

A) rekonštrukcie strechy vrátane dažďových zvodov – plocha strechy 791m2

B) rekonštrukcie fasády – plocha fasády 2543,2m2

C) rekonštrukcie odvodňovacieho rigola – dĺžka 95 m

D) rekonštrukcie vnútorných stien a stropov – plocha stien 1180 m2

E) VZT prezentačnej miestnosti

**Stavebný objekt SO 02** – 2. Plavba Prevádzkový objekt : zastavaná plocha 24 m2

**Stavebný objekt SO 03** – 2. Plavba Prestrešenie vstupu : plocha 25 m2

**Stavebný objekt SO 04** – 2. Plavba Obnova prístupovej komunikácie : plocha 435 m2

**Obnova náučného chodníka** – spriechodnením zarastených úsekov náučného chodníka t.j. odstránením konárov a krovia v celkovej dĺžke 300 m, osadenie informačných tabúľ + preznačenie celej trasy symbolmi náučného chodníka

1. Požadovaná úroveň spracovania :
2. Zabezpečenie realizácie stavebných prác v zmysle Realizačnej Projektovej dokumentácie a výkazu výmer a zabezpečenie vypracovania plánu realizácie výstavy z vecného a časového hľadiska
3. Zabezpečiť záznam o začatí, priebehu, zmien a ukončenia realizácie diela zápismi do stavebného denníka
4. Dodržiavať pri realizácii diela všetky záväzné a aj doporučené STN, bezpečnostné predpisy, všetky zákony a ich vykonávacie vyhlášky, právne predpisy SR, ktoré sa vzťahujú na vykonávané dielo a sú platné v dobe vykonávania diela
5. Dodržiavať za bezpečnosť a ochranu zdravia všetkých osôb v mieste staveniska, dodržiavanie všetkých všeobecno-záväzných právnych predpisov týkajúcich sa minimálnych bezpečnostných a zdravotných požiadaviek na stanovisku zabezpečí ich vybavenie ochrannými pomôckami
6. dodržiavať všeobecno-záväzné hygienické predpisy a interné predpisy objednávateľa na úseku bezpečnosti a ochrany zdravia pri práci a interných predpisov objednávateľa
7. Zodpovedať za použité materiály, výrobky a technológie schválené pre územie Slovenskej republiky a s povoleným dovozom
8. Zabezpečenie upratania, likvidácie a odvozu odpadu zo svojej činnosti a činnosti priamych dodávateľov investora podľa príslušných záväzných predpisov a nariadení.

*Podrobný rozsah riešenia stavby je uvedený v Súhrnnej technickej správe, ktorá je súčasťou projektovej dokumentácie a bude prílohou k výzve na predkladanie ponúk.*

1. Riešený objekt

**Stavebný objekt SO 01** – vstupný areál jaskyne Domica je existujúci objekt situovaný pri cestnej

komunikácii č.587 smerujúcej z obce Dlhá Ves na Slovensko-maďarskú štátnu hranicu.

Dopravná dostupnosť je bezproblémová. Vzdialenosť od mesta Rožňava je 28km.

Stavebné práce na obnove staveného objektu SO 01 sa budú týkať nasledovného:

1. rekonštrukcie strechy vrátane dažďových zvodov

- Zrealizuje sa obnova pôvodnej krytiny s čiastočnou výmenou

- doplnia sa vrstvy izolácie

- Zrealizuje sa náter plechových častí strechy a fasády (atiky, ríne, oplechovania)

- čiastočná výmena dažďových zvodov

1. B) rekonštrukcia fasády

- Zrealizujú sa drobné opravy fasády a nový fasádny náter

1. C) rekonštrukcie odvodňovacieho rigola

- Rekonštrukcia bude pozostávať z očistenia celej konštrukcie žľabu od nečistôt

- Uvoľnené a posunuté betónové prvky sa umiestnia na pôvodné miesto a zafixujú flexibilným

mrazuvzdorným lepidlom k podkladovej betónovej vrstve

- Poškodené prvky konštrukcie žľabu sa vymenia za nové

- Následne sa zrealizuje škárovanie a utesneniu celej betónovej konštrukcie dažďového žľabu cementovou maltou

- zrealizujú sa ochranné nátery všetkých kovových prvkov žľabu

1. D) rekonštrukcie vnútorných stien a stropov

- Na vnútorných stenách sa najskôr zrealizujú drobné vysprávky vnútornej omietky v rozsah max 5% plochy

- následne sa bude postupovať štandardným spôsobom v procese maľovania omietky

*Rozsah jednotlivých rekonštrukčných prác je jasný z výkresovej časti projektovej dokumentácie.*

1. VZT prezentačnej miestnosti

– zabezpečenie klimatizácie a núteného vetrania miestnosti pomocou vzduchotechnického zariadenia

**Stavebný objekt SO 02 -** Prevádzkový objekt 2.Plavba - nachádza sa 900 m východne od vstupného

objektu jaskyne Domica. Prístup k vstupu do 2. Plavby je cez existujúcu komunikácie

(spevnenú plochu SO 04), ktorá je napojená na obslužnú komunikáciu cca. 200 m od

odbočky z cestnej komunikácie. Obslužná komunikácia sa napája na cestnú komunikáciu

č.587 cca 500m východnej od vstupného areálu.

*Novovybudovaný* typizovaný drevený zrubový objekt o pôdorysnom rozmere 4,9x4,9m s drevenou šikmou strechou pokrytou hnedým asfaltovým šindľom. Objekt bude postavený na základových betónových kockách. V objekte sa na prízemí budú nachádzať miestnosti : vstupná hala, WC muži, WC ženy, schodisko a na poschodí bude galéria. WC muži a ženy budú vybavené chemickými toaletami. Bude to typizovaný zrubový objekt. Dispozícia objektu je jasná z výkresovej časti projektovej dokumentácie.

**Stavebný objekt SO 03 -** Prevádzkový objekt 2.Plavba - nachádza 900 m východne od vstupného

objektu jaskyne Domica. Prístup k vstupu do 2. Plavby je cez existujúcu komunikáciu (spevnenú

plochu SO 04), ktorá je napojená na obslužnú komunikáciu cca. 200 m od odbočky z cestnej komunikácie. Obslužná komunikácia sa napája na cestnú komunikáciu č.587 cca 500m východnej od vstupného areálu.

Stavebné práce na stavebnom objekte SO 03 budú prevádzané na existujúcom vstupnom portály do 2.plavby a budú týkať nasledovného:

- Na jestvujúcu betónovú konštrukciu oporného múru bude prichytená oceľová konštrukcia nesúca prestrešenie vo forme vegetačnej strechy mierne šikmého sklonu

- Nosná konštrukcia bude oceľová z oceľových valcovaných profilov

- nosná konštrukcia strechy bude taktiež z oceľových valcovaných profilov

- pomocná konštrukcia strechy bude z Trapézového plechu a OSB dosky na ktorú sa budú klásť jednotlivé vrstvy izolácií a odvodnenie a vrstvy vegetačnej strechy.

*Rozsah prác je jasný z výkresovej časti projektovej dokumentácie.*

**Stavebný objekt SO 04** – Prístupová komunikácia – nachádza sa 900 m východne od vstupného

objektu jaskyne Domica. Prístup k vstupu do 2. Plavby je cez existujúcu komunikácie (spevnenú plochu SO 04), ktorá je napojená na obslužnú komunikáciu cca. 200 m od odbočky z cestnej komunikácie. Obslužná komunikácia sa napája na cestnú komunikáciu č.587 cca 500m východnej od vstupného areálu.

Stavebné práce na stavebnom objekte SO 04 budú prevádzané v telese jestvujúcej spevnenej komunikácie v blízkosti pri vstupe do 2.plavby jaskyne Domica a to nasledovne:

- najskôr bude z telesa jestvujúcej komunikácie odstránená vrstva organického rastlinného

nánosu humusu, hliny a blata v hrúbke cca 15cm

- Na očistené pôvodné teleso komunikácie sa rozprestrie geotextília

- Na geotextíliu sa rozprestrie 10 cm vrstva kameniva frakcie 0-63mm, ktorá sa zhutní valcovaním

**Obnova náučného chodníka**

Náučný chodník Domica pôvodne vybudovala Správa CHKO Slovenský kras v roku 1986. V súčasnosti vychádza z východnej časti vstupného areálu Domica, prechádza lesným porastom a škrapovými poliami nad jaskyňou a okružná trasa sa uzatvára na západnom okraji vstupného areálu jaskyne. V súčasnosti má dĺžku 1,8 km (pôvodne viedol až na štátnu hranicu s celkovou dĺžkou 3 km). Náučný chodník má 5 zastávok (CHKO Slovenský kras, Jaskyňa Domica, Fauna a flóra, Geológia a geomorfológia a Poľnohospodárstvo). V súčasnosti sú pôvodné tabule náučného chodníka značne poškodené, zastaralé, niektoré aj chýbajú. Napriek tomu je náučný chodník často navštevovaný, a v období liečenia pacientov sa očakáva zvýšenie návštevnosti.

* náučný chodník sa plánuje predĺžiť o 150 m k ústiu II. plavby Domice, kde bude vstup do Liečebne speleoterapie. Predĺžená trasa vedie cez lúku po starej poľnej ceste,
* z tohto dôvodu namiesto 5 nových panelov sa inštaluje aj 6. panel pred vstupom do štôlne, s informáciami o liečení v jaskyni Domica.
* doterajšie jednojazyčné tabule sa vymenia za trojjazyčné (slovenský jazyk, anglický jazyk, maďarský jazyk) panely, ktoré budú na otáčacom bubne so strieškou a aktualizuje sa aj ich obsah,
* na existujúcej trase náučného chodníka je potrebné spriechodniť zarastené úseky odstránením konárov a krovia v celkovej dĺžke 300 m,
* potrebné je aj preznačiť celú trasu chodníka symbolikou náučného chodníka

*Rozsah prác je jasný z výkresovej časti projektovej dokumentácie.*

1. Podklady :
2. Architektonická štúdia, vypracovaná Ing. Arch. Eduard Jančuška
3. Projektová dokumentácia - realizačná „ Jaskyňa Domica-Obnova vstupného areálu a 2.plavba“ vypracovaná Ing. Arch. Eduard Jančuška v roku 2017
4. Projektová dokumentácia – realizačná „Informačná tabuľa s trojstrannou otáčavou plochou“, vypracoval: Ing. arch. Julián Hauskrecht
5. Miestna obhliadka po dohode s povereným pracovníkom
6. Prílohy opisu predmetu zákazky:

- Dokumentácia k stavebným objektom – samostatná dokumentácia

- Výkaz výmer – samostatná dokumentácia

1. Predpokladaný termín dokončenia :

Návrh termínu dodania predloží uchádzač súčasne s návrhom na plnenie kritérií. Požadovaná lehota dodania predmetu plnenia je max. 7 mesiacov od nadobudnutia účinnosti zmluvy (najneskôr však do 31. mája 2019).

V Bratislave 20.07.2018

Vypracoval: Ing. Arch. Ľudmila Fialová – technická podpora